SA man toets negatief vir ebolaEbola-virus “Die pasiënt se toestand is stabiel en hy het negatief getoets vir ebola,” het Joe Malila, woordvoerder van die departement van gesondheid, gesê. “Ons het hom ook vir malaria getoets en die uitslag was ook negatief.” Die 37-jarige man is Sondag in die hospitaal opgeneem nadat hy ‘n koors ontwikkel het. Hy het op 6 Augustus van Liberië na Suid-Afrika teruggekeer. Die man was nie in kontak met enige pasiënte terwyl hy in Liberië was nie en hy was nie betrokke by pasiëntversorging nie. “Hy is tydens die normale roetine-ondersoek gesond verklaar toe hy by OR Tambo Internasionale Lughawe geland het. Die skandeerder het geen probleem uitgewys of ŉ verhoogde temperatuur aangedui nie,” het Malila vroeër gesê. Lees ook: Man word in JHB getoets vir ebola